- Նախ ասեմ, որ մեր կուսակցությունը հաճախ չի հրավիրվում, իսկ հրավիրվելու դեպքում էլ` ակնհայտ հակաքարոզչություն է իրականացվում մեր հանդեպ: Մենք առավելապես ներկայանալու հնարավորություն ունենում ենք նախընտրական քարոզարշավի շրջանակներում, երբ մոնիթորինգ է իրականացվում: Մնացած դեպքերում բոլորին հնարավորություն են տալիս արտահայտվելու, իսկ ընդդիմությանը` ոչ այնքան: Ինչ վերաբերում է ինտերնետ տիրույթին, ապա համաձայն եմ` այստեղ վիճակը շատ ավելի լավ է: Բայց, ցավոք սրտի, հասարակության հիմնական մասը դեռևս հեռուստատեսությունից է օգտվում և իրավիճակն այդ առումով դեռևս հեռու է ցանկալիից: